**Kњижевна награда „Доситејево златно перо“**

Задужбина „Доситеј Обрадовић“ објављује конкурс за награду „Доситејево златно перо“ за најбоље објављене радове младих аутора, у оквиру књижевних врста које је Доситеј увео у српску књижевност – есеј, басна, путопис, кратка прича.

Награда „Доситејево златно перо“ намењена је младим пунолетним ауторима (до навршених 40 година) за текстове на српском језику. Аутори могу конкурисати са највише три објављена рада.

Радове потписане пуним именом и презименом, датумом рођења, адресом становања и контакт телефоном потребно је послати **ОБАВЕЗНО** путем поште у пет примерака, на адресу Задужбине „Доситеј Обрадовић“, Краља Милана 2, Објекат Ц, други спрат, 11000 Београд, са назнаком „за Доситејево златно перо“ као и на e**-**mail адресу info@dositejeva-zaduzbina.rs .

Телефони за информације +381 11 3282 240 и +381 11 3282 254.

Рок за достављање радова је крај октобра 2018. год.

Жири ће изабрати три најбоља рада која ће бити награђена и објављена у посебној публикацији. Прва награда је новчана и износи 20.000,00 динара. Награда за друго и треће место jе у књигама.

Пројекат „Доситејево златно перо“ реализује се уз подршку Секретаријата за културу Града Београда